Kamu bisa jelasin ke aku soal Sekolah Menengah Agama Ma'Ahad Tahfiz Al-Abidin dalam bahasa melayu?

Sekolah ini dikenali dengan nama Ma’ahad Tahfiz al-Quran Al-Abidin (MATA). Telah ditubuhkan pada 26 Januari 2001. Pada peringkat awal penubuhannya, sekolah ini mempunyai kelas cawangan pendidikan Al-Quran di Taman Kota Jaya, Kota Sarang Semut, Alor Setar Kedah Darul Aman. Bilangan murid-murid ialah seramai enam puluh empat orang (64) iaitu 30 lelaki dan 34 perempuan.

Guru terdiri dari guru yang berkelulusan Ijazah Sarjana Agama serta Tahfiz Al-Quran. Mesyuarat penubuhan MATA, pada mulanya dihadiri oleh lima orang ahli Jawatankuasa yang terdiri daripada Haji Zainol Abidin Bin Sudin, Ahmadi Bin  Zainol Abidin, Mokhtar Bin Ayob, Anas Bin Zainol Abidin, Omar Bin Haji Ibrahim dan Sayuthi Bin Zainol Abidin.

Satu kertas kerja telah disediakan untuk dibahaskan. Selepas itu majlis mengambil keputusan bersetuju menubuhkan Ma’ahad Tahfiz Al-Abidin (MATA) di atas tapak tanah Lot No 1794 yang terletak di kampong Ceruk Manggis Pokok Tai, Pendang, Kedah. Pada  12 September  2006 satu Memorandum Persefahaman Pendaftaran Ma'ahad Tahfiz Al-Quran Al-Abidin sebagai Sekolah Agama Bantuan Kerajaan (SABK) antara Jemaah Pengurusan Ma"ahad Tahfiz Al-Abidin dan Kementerian Pelajaran Malaysia telah ditandatangani. MOU tersebut ditandatangani oleh Hj Zainol Abidin Bin Hj Sudin,  Pengerusi Jemaah Pengurusan Sekolah, Di hadapan Anas Bin Haji Zainol Abidin, Setiausaha Jemaah Pengurusan Sekolah. Untuk dan bagi pihak Kerajaan Malaysia: Ditandatangani oleh Dato' Dr Zulkarnain Bin Haji Awang, Ketua Setiausaha Kementerian Pelajaran Malaysia Di hadapan Tuan Haji Dangiran Bin Mustafa, Timbalan Ketua Pengarah Pelajaran, Jabatan Pendidikan Islam dan Moral.

Sekolah Menengah Agama Ma'Ahad Tahfiz Al-Abidin atau nama ringkasnya SMA Ma'Ahad Tahfiz Al-Abidin, merupakan sebuah Sekolah  menengah agama yang terletak di Kampung Ceruk Manggis Pokok Tai.

Pada 2009, Sekolah Menengah Agama Ma'Ahad Tahfiz Al-Abidin memiliki 126 pelajar lelaki dan 74 pelajar perempuan, menjadikan jumlah keseluruhan murid seramai 200 orang. Ia mempunyai seramai 23 orang guru. 2009